Kisahnya bermula begini.
Ada lima sekawan.
Mereka berkenalan di pusat orang kurang upaya.
Mereka pergi menyaksikan perlawanan bola keranjang.
Kemudian tiada siapa faham apa yang berlaku selepas itu.
Saya wartawan muda ketika itu, tapi saya tahu semua itu tak masuk akal.
Peguam Daerah Yuba menggelar kes ini
salah satu kes orang hilang paling pelik pernah mereka kendalikan.
Keluarga panik kerana lima orang pemuda hilang.
Kereta itu ditemui 112 kilometer pada arah yang salah.
Ada seseorang suruh mereka buat begini.
Adakah mereka datang sendiri atau mereka sengaja dibawa ke sini?
Itu persoalan yang menghantui kami.
KENAPA MEREKA KE HUTAN?
Kenapa mereka mula berjalan dalam kesejukan
tanpa mengetahui arah tujunya?
Kenapa kabin ini tak diperiksa?
Jabatan syerif tak ambil serius.
Berapa lama lagi awak nak cari?
Sehingga kami jumpa yang lain atau sehingga tiada harapan.
Seseorang perlu tahu di mana mereka berada.
FAIL-FAIL ANEH LEBIH BANYAK SOALAN DARIPADA JAWAPAN
Pada petang 24 Februari 1978,
lima orang lelaki hilang
selepas pulang dari perlawanan bola keranjang di Chico, California.
Kereta mereka ditemui 112 kilometer dari rumah mereka.
Selama hampir 50 tahun,
kes Lima Sekawan Daerah Yuba membingungkan para penyiasat.
Semuanya tak masuk akal.
Kenapa mereka memandu jauh ke arah yang salah?
Kenapa mereka meninggalkan kereta dan berjalan dalam malam yang bersalji?
Adakah mereka sesat?
Atau ada sesuatu yang lebih kejam berlaku?
LEJAR KEBARANGKALIAN
APA YANG BERLAKU KEPADA LIMA SEKAWAN DAERAH YUBA?
MARYSVILLE, DAERAH YUBA
Daerah Yuba tempat yang cantik.
Kami pergi memburu dan memancing.
Semasa memandu, ada saja orang yang melambai kepada anda
sebab anda kenal mereka.
Saya tak tahu kadar jenayah yang tinggi sehingga semua ini bermula.
Ini yang saya suka. Saya suka gambar itu.
- Itu Jackie, bukan? - Ya.
Agaknya dia berusia enam, tujuh tahun.
- Tengok rambutnya. - Saya tahu. Dia sangat comel.
Mata awak dan abang awak sama.
Itu mak saya.
Itu saya dan itu Jackie.
Nampak macam Krismas.
ADIK JACKIE HUETT
Tak ada tarikh. Tengok, itu Krismas terakhirnya.
Tahun 1978.
Abang saya, Jackie, Bill Sterling, Jack Madruga, Gary Mathias dan Ted Weiher,
berkenalan di projek Gateway.
- Projek Gateway membantu autistik atau... - Orang kurang upaya.
...orang kurang upaya belajar sukan dan bergaul dengan orang lain.
Mereka minat bola keranjang.
Gateway Gators kebanggaan mereka.
BERUSIA 24 TAHUN
Abang saya, Jackie, berusia 24 tahun, tapi pemikirannya seperti budak 16 tahun.
Pembesarannya agak perlahan berbanding kami.
Tiada siapa melayannya begitu.
Tapi dia boleh tulis namanya.
Dia boleh guna telefon.
- Dia ada teman wanita. - Berbual berjam-jam di telefon.
Jackie tak pandang orang seburuk itu.
Dia sentiasa tersenyum, sentiasa gembira.
Abang saya, Jackie dan Ted Weiher,
nampak macam adik-beradik sebab mereka sangat rapat.
Kalau anda nampak Jackie, Ted ada berhampiran.
Ted suka makaroni dan keju.
Itu yang isteri saya hidangkan untuknya semasa Krismas, jadi...
Kalau dia makan makaroni dan keju, dia sangat gembira.
Ya, dia lebih comel daripada butang.
Tapi cuma mindanya dan cara dia menonjolkan diri...
Dia tak boleh satukan semuanya.
Pak Cik Ted, saya tak pernah anggap dia istimewa.
Dulu mereka guna perkataan lain yang bermula dengan huruf T.
Dia pak cik yang menyeronokkan.
Kelakar, berbulu, tegap.
Rambut keriting.
Dia penjaga bangunan di sekolah menengah rendah.
Tapi dia saudara kami.
Kami lindungi keluarga sendiri.
Kami sayang dia dan kami tahu dia sayang kami.
Jack Madruga tak seramah Pak Cik Ted saya.
Tapi mereka berkawan.
Pak Cik Jack, dia sangat pendiam dan kekok berkawan.
Dia akan gementar dan orang fikir ada yang tak kena dengan dia.
Dia seorang yang pendiam, tapi dia tak lembab.
Dia pergi ke Vietnam.
Tapi dia cemerlang di sekolah.
Mendaftar kolej dengan sendirinya.
Dia macam seorang abang dan bukannya pak cik.
Kami panggil dia "Doc".
ANAK SAUDARA "DOC" MADRUGA
Dia selalu hantar saya dan kawan-kawan saya ke mana-mana.
Apabila kami ponteng sekolah, saya akan suruh dia jemput kami.
Kami sangat rapat.
Doc dan Bill Sterling berkawan baik.
Bill Sterling,
dia pernah mengajar saya bermain boling.
Dia baik, peramah dan suka membantu sesiapa pun.
Dia sedia membantu.
Gary Mathias, dia sertai kumpulan itu agak lewat sedikit daripada yang lain.
Tapi mereka berlima menjadi pasukan yang hebat.
Sebagai adik, saya kagum dengan Gary.
Dia seorang atlet. Dia pemuzik.
Dia banyak memberi inspirasi kepada saya.
Dia pertahankan saya beberapa kali.
Saya hampir dipukul dan dia selamatkan saya.
Itulah dirinya yang sebenar.
Dia akan pertahankan keluarganya, tak syak lagi.
Semasa Gary berkhidmat dalam tentera, dia diberi pelepasan perubatan.
Mereka percaya dia mengidap skizofrenia
dan dia dapat doktor psikiatri baharu, mereka tukar ubat-ubatannya
dan mereka sembuhkan dia.
Dia mula bekerja untuk ayah tiri kami.
Gary seorang yang penyayang.
Mereka berlima berkawan selama lapan atau sembilan tahun.
Mereka selalu berjalan kaki.
Sehinggalah Jack Madruga dapat keretanya, Mercury Montego 1969.
Itulah kebanggaan dan kegembiraan Jack Madruga, kereta itu.
Mereka akan naik kereta itu sambil ketawa, tingkap diturunkan,
melambai kepada orang.
24 FEBRUARI 1978
Pasukan kegemaran mereka ialah UC Davis dan UC Davis bermain di Chico.
Jadi, mereka merancang untuk menonton perlawanan itu.
Tempatnya dekat saja, hampir sejam perjalanan.
Ada keluarga yang tak mahu mereka pergi ke perlawanan malam itu
kerana mereka ada perlawanan penting keesokan harinya.
Mereka sangat teruja dengan perlawanan keesokan harinya.
Mereka menang semua perlawanan...
- Ya. - ...untuk masuk ke peringkat ini.
Itu kejohanan kejuaraan untuk Gateway Gators.
Saya ingat lagi.
Jack Madruga datang ke rumah saya dengan Mercury Montego miliknya.
Ayah saya beritahu abang saya,
"Jangan minum, merokok dan main perempuan."
Abang saya dengan hampanya memandang ayah saya.
Dia berpaling dan keluar.
Mereka gembira dan bersorak untuk pasukan kegemaran mereka.
Mereka pergi ke Chico.
Keesokan harinya, ibu beritahu saya,
25 FEBRUARI 1978
"Abang awak tak balik lagi."
Saya tanya, "Apa maksud mak?"
Saya berusia 11 tahun, saya bangun pada pagi Sabtu
dan mak saya cakap,
"Bangun, kita perlu pergi ke rumah nenek awak.
Pak Cik Ted belum pulang dan nenek awak sangat risau."
Disebabkan keperluan khas mereka,
kebimbangan cepat tersebar.
Ada yang tak kena.
Keluarga mula menghubungi satu sama lain, "Hei, nampak Bill?"
"Nampak Jack?"
"Ted tak balik."
Sekarang ahli keluarga dah panik sebab ada lima orang pemuda yang hilang.
Abang saya, Jackie, tak pernah bermalam di luar sebelum ini.
Dia ada di rumah setiap malam.
Dia mahu berada di rumah di mana dia ada zon selesa dan selamat.
Mereka pasti sudah pulang.
Selepas perlawanan itu, mereka pasti sudah pulang.
SYERIF
Apabila mereka telefon Pejabat Syerif Daerah Yuba,
mereka tak boleh buat apa-apa sebab umur mereka lebih 18 tahun.
Kami perlu tunggu jangka masa 24, 48 jam
sebelum boleh melaporkan kehilangan.
Ahli keluarga kata,
"Sekejap, mereka ada kecacatan intelek."
Mereka tak buat apa-apa.
Mengarut.
Semuanya mengarut.
Pada 25 Februari, ahli keluarga mula bertindak.
Mereka buat panggilan tanpa henti.
Mereka memandu di lebuh raya. Mereka tak jumpa apa-apa.
Pada pukul 8:00 malam, mereka menghubungi jabatan syerif
dan berkata, "Kami perlu bantuan untuk mencari mereka."
Siasatan awal bertujuan untuk menjejaki lokasi yang diketahui mereka.
Mereka sepatutnya berada di Chico untuk menonton perlawanan.
Editor akhbar di Chico menyaksikan perlawanan malam itu.
Dia nampak mereka dan masih ingat lagi.
Jadi, kehadiran mereka disahkan.
Keadaan sunyi selama beberapa hari.
25 FEBRUARI 1978
26 Februari, 27 Februari, tiada maklumat.
Pada 28 Februari, Perkhidmatan Hutan melaporkan,
"Kami jumpa kereta itu di Hutan Negara Plumas."
HUTAN NEGARA PLUMAS
Pada dasarnya 112 kilometer di pergunungan pada arah yang salah.
Kereta Mercury Montego 1969 dua pintu,
sepadan dengan kereta orang yang hilang.
TEMPAT BEREHAT ELKS
Hutan Negara Plumas kawasan yang berceranggah.
Sangat bergunung-ganang.
Tempat mereka hilang berada 1220 meter daripada paras laut.
Terdapat hanyutan salji besar di sana,
sehingga tiga ke enam meter.
Ada tebing curam di kawasan tertentu
di mana anda boleh tergelincir dan jatuh ratusan meter ke bawah.
Tiada siapa naik ke sana. Tempat itu terpencil.
Semasa saya masuk,
mak saya menangis di lantai dapur.
Kereta dah dijumpai tapi mereka masih hilang.
Mereka sememangnya ikut jadual yang ketat.
Mereka tak pernah buat sesuatu
yang spontan seperti memandu ke atas gunung di tengah malam.
Apa yang membawa mereka ke sana?
ORANG HILANG - MEREKA SANGGUP MEMANDU KE PLUMAS?
Semua ini bukan kebiasaan mereka. Mereka tak sepatutnya berada di sana.
Tiada sebab untuk mereka pergi ke tempat bersalji.
Mereka memakai pakaian yang nipis untuk perlawanan bola keranjang itu.
Kereta itu, sebahagian besarnya biasa saja.
Tiada kerosakan atau apa-apa yang menunjukkan perkara buruk berlaku.
Kunci hilang.
Hanya ada kotak susu dan pembalut gula-gula di dalam kereta.
Benda yang anda akan kaitkan dengan parti kanak-kanak
berbanding lelaki dewasa yang menonton perlawanan bola keranjang.
Salah seorang penyiasat menghubungi pengedar susu
dan mengenal pasti vendor tempatan.
Jadi, mereka bermula di Chico dan pergi dari kedai ke kedai
untuk menyiasat kalau ada sesiapa yang nampak mereka malam itu.
Mereka pergi ke Kedai Behr di Chico.
Mereka bercakap dengan seorang wanita yang bekerja pada malam 24 hari bulan
dan dia mengingati mereka.
Mereka berada di Kedai Behr semasa kedai itu hampir ditutup.
Mereka mungkin berada di sana sekitar jam sepuluh malam.
Dari situ, mereka hilang di antara Chico dan Marysville.
Mungkin di antara 10:00 malam dan 11:00 malam,
mereka keluar dari lebuh raya ke bandar bernama Oroville.
Dari sana, mereka memandu ke Hutan Negara Plumas
dan mungkin di antara 11:00 malam atau 11:30 malam,
mereka memandu di jalan yang dilitupi salji di tempat terpencil.
Kereta mereka tersangkut dalam salji setebal 12 atau 15 sentimeter.
Pada ketika itu,
mereka yang memakai kasut tenis, seluar jean biru dan jaket nipis,
lari ke dalam kegelapan, bersalji, suhu sejuk tanpa sebab.
SATU DARIPADA LIMA...
Apabila saya mula menulis artikel itu,
saya dapat bercakap dengan penyiasat
dan berbual serta meluangkan masa dengan keluarga yang terlibat.
Soalan-soalan yang membuat saya bingung...
Kenapa awak buat begitu? Kenapa berhenti di situ?
Kenapa keluar dari kereta?
Kenapa mula berjalan sedangkan anda tak tahu hala tujunya?
Masalahnya, mereka ada perlawanan keesokan harinya.
8 MINIT 00 SAAT TUAN RUMAH 14, PELAWAT 16
Ada di antara mereka telah menyediakan uniform di atas katil.
Tak mungkin mereka akan biarkan hari itu berlalu dengan sengaja.
Pak Cik Doc, dia tahu jalan ke Chico. Dia dah ke sana ratusan kali.
Kereta itu ditemui dalam keadaan tingkap pemandunya diturunkan.
Dia sayang keretanya
dan keretanya ditinggalkan dengan tingkap terbuka, tak mungkin.
Tiada sebab untuk mereka keluar dari kereta itu,
melainkan mereka dipaksa atau takut.
Bagi sesetengah orang, mereka tak tahu apa yang mereka buat.
Mereka tak buat silap.
Inilah Jambatan Bidwell Bar.
Jambatan ini merentasi Tasik Oroville dan membawa anda ke Hutan Negara Plumas.
Ini tanda tempat yang jelas.
Tapi kalau mereka nampak jambatan ini,
mereka akan tahu mereka jauh dari rumah
dan mereka menuju ke arah yang salah.
JAMBATAN BIDWELL BAR
Kalau mereka nampak papan tanda Plumas, mereka akan tahu.
Seperti yang anda nampak, jalan ditutup.
Dua belas kilometer ke utara jalan ini,
di situlah Mercury Montego ditinggalkan.
Itu jalan pembalakan. Tak menuju ke mana-mana pun.
Peta takkan bawa mereka ke sini.
Tak mungkin mereka berada di sini untuk bersuka-suka.
Ada sesuatu yang membawa mereka ke sini.
Tak mungkin mereka sesat.
Malam itu, ada sesuatu yang tak kena.
PENCARIAN LIMA ORANG LELAKI BERMULA
Agensi penguatkuasaan undang-undang memulakan pencarian di kawasan
tempat kereta itu ditemui.
Pelbagai agensi terlibat, sekurang-kurangnya empat buah agensi.
Lebih 200 orang terlibat dalam pencarian itu.
Menunggang kuda, berjalan kaki,
kenderaan yang boleh bergerak di atas salji dan pesawat.
Agak menyeluruh.
RONDAAN LEBUH RAYA
Ayah saya, Jack, pergi ke lokasi kereta itu
dan mula mencari.
Dia ada di sana setiap hari.
Kami memburu di sana. Kami tahu kawasan itu.
Jack Sr. berjalan beberapa kilometer di sisi gunung itu.
Jack beritahu saya, dia menjerit,
"Ayah akan cari awak, nak. Ayah tak berhenti sehingga ayah berhenti."
Seluruh ahli keluarga keluar mencari di hutan.
Memang menyeksakan.
Kami bangun setiap hari dan tak ada sebarang berita.
Itu bahagian paling teruk, tak tahu apa-apa.
CUACA, MUKA BUMI MENYUKARKAN PENCARIAN
Cuaca pada masa itu sangat bersalji dan agak berbahaya.
Pasukan mencari dan menyelamat akan bermula, kemudian mereka berhenti.
SALJI HENTIKAN PENCARIAN LELAKI-LELAKI YANG HILANG
PENCARIAN "LIMA SEKAWAN" AKAN DISAMBUNG
Bulan Mac mereka paling sibuk.
April dan Mei, rentak semakin perlahan
dan menjelang bulan Jun, mereka hentikan pencarian.
TIADA PETUNJUK BAHARU DALAM PENCARIAN LIMA SEKAWAN
PENCARIAN LIMA SEKAWAN HAMPA
Kami berharap setiap hari.
Setiap hari apabila bangun tidur,
"Mereka akan jumpa dia,
dia tak apa-apa."
Kesunyian itu...
menyeksakan.
Maaf.
4 JUN 1978
TIGA SETENGAH BULAN SELEPAS KEJADIAN
Penunggang motosikal yang lalu di tapak perkhemahan Perkhidmatan Hutan
terhidu sesuatu yang busuk.
Ada kabin dengan tingkap yang pecah.
Di dalamnya mereka menjumpai mayat Ted Weiher yang kurus kering.
Mayat Ted Weiher terlentang.
Tangannya disilangkan di dada,
seakan-akan mayat yang bersedia untuk dimumiakan.
Dia dibalut dengan ketat menggunakan beberapa helai cadar
seperti membedung bayi.
Sesuatu yang dia tak boleh buat sendiri.
Ted mengalami luka beku yang teruk.
Tingginya kira-kira 1.8 meter dan berat 99 kilogram apabila dia hilang.
Beratnya menurun sehingga 53 kilogram apabila dijumpai.
Mukanya bersih apabila dia hilang.
Mukanya berjanggut penuh.
Disebabkan pertumbuhan janggut,
koroner yang memeriksanya dapat menentukan
yang dia hidup selama lapan hingga 13 minggu.
Saya terkejut.
Kematian perlahan disebabkan kebuluran dan hipotermia setidaknya lapan minggu.
Treler tempat Ted mati terletak 30 kilometer dari Montego terbiar itu.
Persoalan panik timbul.
Bagaimana polis boleh terlepas tempat perlindungan ini?
Adakah sudah terlambat untuk mencari mangsa yang masih hidup?
POLIS SAMBIL LEWA DALAM PENCARIAN ITU?
Mak Cik Dorothy bawa saya ke tempat mereka jumpa kereta itu.
Dalam bulan Mac.
Saya terfikir semasa kami naik ke sana,
dia masih hidup ketika itu.
Saya sedar...
yang saya begitu dekat dengannya.
Tentu dia menderita.
Dia masih hidup
dan mereka tak berusaha mencarinya.
6 JUN 1978
DUA HARI SELEPAS MAYAT TED DITEMUI
Kira-kira 11 kilometer ke selatan kabin itu,
mereka jumpa mayat Jack Madruga yang reput teruk.
Di seberang jalan, mereka jumpa mayat Bill Sterling
dan serpihan mayat mereka bertaburan disebabkan haiwan.
MAYAT YANG SEPARA DISARTIKULAT DAN BERPAKAIAN
ADA TISU LEMBUT
Ada kunci dalam poket Doc semasa dia ditemui.
Memang dia yang memandu, tak syak lagi.
Nenek nak tengok mayat Doc.
Ayah kami beritahu dia, "Mak, tinggal tulang saja."
Kemudian dia pengsan.
Dia nak jumpa anaknya untuk ucapkan selamat tinggal.
6 JUN 1978
Saya dengar orang kata dia dah dijumpai.
Kami jumpa sesuatu dan saya berpatah balik.
Ketika itulah saya nampak En. Hewitt Sr. melutut dan dia menangis.
Dia kata, "Maafkan ayah, anakku. Ayah dah janji ayah akan cari awak."
Dia...
- Dia terus tahu. - ...terus tahu
itu abang saya.
Daripada pakaian yang dia pakai...
dan...
mereka kutip beberapa ketul tulang
dan tulang belakang abang saya jatuh dari...
baju yang dipakainya.
Dompetnya masih ada dalam seluar jean.
Hari yang sukar.
Sampai sekarang.
Macam semalam.
Bagaimana ayah saya bertenang, saya tak tahu.
Apabila mereka tamatkan pencarian di sini... Saya tak perlu bantuan mereka.
Saya akan jumpa anak saya. Saya dah suarakan kemahuan saya.
Saya akan teruskan sehingga yang lain dijumpai.
Sama ada hidup atau mati...
Itu saja yang saya nak cakap.
LAPORAN KORONER DAERAH PLUMAS
Laporan ahli patologi memutuskan kematian disebabkan pendedahan,
mereka tewas kepada unsur-unsur alam.
Tapi semuanya tak mencukupi
untuk mengetahui segalanya dengan lebih tepat.
Tak banyak bukti.
Kalau ada trauma tumpul, kalau ada jenis kecederaan lain,
kita takkan tahu semua itu.
SEORANG LELAKI MASIH HILANG SELEPAS JACK HUETT DITEMUI
Gary Mathias belum ditemui di tempat kejadian.
Mereka tak tahu dia di mana.
LESEN PEMANDU CALIFORNIA
Agak menyedihkan.
Tapi harapan masih ada.
Saya fikir, "Yang lain dah ditemui, kita akan jumpa Gary."
Tapi selepas mayat Jackie Hewitt ditemui,
nampaknya Jabatan Syerif tak mahu mencari lagi.
Mereka dah selesai.
PENCARIAN DITAMATKAN
Menjelang 19 Jun, pasukan pencari memutuskan untuk menamatkan pencarian.
Jabatan Syerif berkata, "Kami dah cuba sedaya upaya mencarinya,"
tapi mereka tak berjaya temui
mayat Gary Mathias.
Saya terus mencari selama dua minggu selepas mereka pergi.
Saya, suami dan abang ipar saya.
Saya tak puas hati. Saya rasa mereka tak bersungguh-sungguh.
Keluarga mangsa berusaha lebih keras daripada penguat kuasa undang-undang.
Ada laporan yang mengatakan ahli Perkhidmatan Hutan Amerika mendakwa,
"Kami beritahu pihak berkuasa tentang kabin itu
dan mereka tak pernah menggeledahnya."
PERKHIDMATAN HUTAN TAHU TENTANG KABIN
Kami pemburu dan nelayan.
Ayah saya dapat kenal pasti tapak kaki dalam paya.
Dia nampak empat set tapak kaki meninggalkan kereta itu,
mendaki bukit ke utara.
Bukan ke bawah, seperti yang Jabatan Syerif fikir.
Jack Sr. tahu tentang kabin itu.
Dia suruh mereka ke sana.
Jack suruh mereka ke kabin itu.
Dia suruh mereka.
Saya masih ingat lagi, ada seseorang memberitahunya,
"Mereka takkan sampai sejauh itu."
Saya tak setuju.
Jarak antara kabin itu dan kenderaan Madruga,
mungkin hampir 32 kilometer.
Saya rasa tiada siapa terfikir
dalam keadaan dan cuaca teruk mereka boleh sampai sejauh itu.
Jadi, saya tak terkejut tiada siapa pergi ke kem
yang ketika itu mungkin berada satu meter di bawah salji.
Mereka tahu tentang kabin itu dan mereka tak mencarinya.
Jadi, siapa yang menentukan mereka tidak boleh diselamatkan?
Keupayaan mereka terus menjadi perbalahan.
Bagi kebanyakan orang, kes ini membingungkan.
DISKRIMINASI HALANG SIASATAN?
Saya marah.
Ayatnya buat saya marah.
"Perbuatan khianat disyaki dalam kehilangan lima pemuda terencat."
- Awak rasa itu cara yang betul... - Kenapa guna "terencat"?
- Itu yang mereka kata dulu. - Macam...
Tak betul.
Lebih perlahan daripada...
Kalau mereka kata,
"Lima orang pemain bola keranjang kejuaraan untuk Gateway sesat,"
mungkin mereka akan dijumpai.
Tapi sebaliknya...
mereka kata begini.
Saya rasa situasinya akan berbeza.
Pencarian akan lebih teliti.
LIMA ORANG LELAKI TERENCAT AKAL HILANG TANPA KESAN
Mereka bukannya lelaki berusia 25 hingga 35 tahun
yang mampu membuat keputusan dan mengesan diri mereka
seperti yang sepatutnya.
Dilabel sebagai terencat memberikan kesan besar kepada insiden itu.
LIMA ORANG LELAKI TERENCAT MASIH HILANG
Persepsi yang mengatakan mereka terlalu bodoh untuk berpatah balik
dan terus naik ke dalam hutan memang tak masuk akal.
Saya rasa persepsi ini tersebar ke mata orang awam
dan terutamanya di mata penguat kuasa undang-undang.
Seolah-olah mereka berkata,
"Patutkah kita bersusah payah
mencari lelaki-lelaki terencat yang sesat ini?"
Saya rasa lima orang pemuda dengan keupayaan yang terhad
teruja melihat pasukan bola keranjang kesukaan mereka menang.
Mereka singgah di kedai
dan membeli susu coklat dan gula-gula.
Di suatu tempat, mereka buat keputusan yang salah
dan mereka tersesat kerana pilih jalan yang teruk.
Satu keputusan salah membawa kepada satu lagi keputusan yang salah.
Mereka cuba buat kita percaya yang kebodohan puncanya
dan kerana mereka terencat, mereka naik ke sini dengan sendirinya.
Tak mungkin mereka mampu buat sendiri.
Salah satu perkara yang membingungkan penyiasat,
ada lokar makanan di luar kabin
dan beberapa tin c-ration, makanan tentera telah dikeluarkan dan dimakan.
Tapi ada lokar kedua yang penuh dengan makanan dalam tin
yang cukup untuk mereka berbulan-bulan, tidak disentuh langsung.
Ada pemanas propana yang tak dihidupkan.
Ada makanan yang cukup untuk mereka.
Ada pemanas yang boleh memanaskan tubuh mereka.
Kenapa tak makan makanan itu? Kenapa tak hidupkan pemanas?
Kenapa berbaring di atas katil
yang diselubungi cadar seolah-olah ada orang yang menjaga anda,
mati kelaparan berminggu-minggu?
Apa yang berlaku?
Ted takkan buat apa-apa yang dia fikir akan melanggar undang-undang.
Kalau dia mencu...
Kalau dia fikir dia mencuri sesuatu, dia takkan buat...
dan tak mungkin dia tahu cara menggunakan propana.
Tak mungkin Ted membalut dirinya sebegitu rupa.
Ada orang lain bersamanya.
Dalam kabin itu ada kasut tenis hitam
dan kasut yang dipakai Gary Mathias.
Kasut Weiher tak pernah ditemui.
Sama ada kasutnya hilang di Plumas atau Gary Mathias yang mengambilnya.
Ted Weiher dan Gary Mathias mungkin berjaya sampai ke kabin itu.
Apa yang berlaku kepada mereka?
Apa yang berlaku kepada Gary Mathias?
Bukti menunjukkan Gary mungkin berjaya sampai ke kabin itu.
Tanpa penemuan mayatnya, syak wasangka mula timbul.
Adakah Gary mangsa?
Kambing hitam?
Atau sesuatu yang lebih teruk?
GARY BERTANGGUNGJAWAB ATAS KEMATIAN MEREKA?
Saya tahu...
Tuhan ampunkan aku.
Doc dan yang lain takut dengan Mathias.
Gary nak pergi ke perlawanan itu, tapi mereka tak suka.
Tapi mereka terlalu takut untuk cakap apa-apa.
Saya tahu, pak cik saya yang beritahu.
Gary Mathias menjalani rawatan dengan jayanya.
Dua tahun yang tenang dalam hidupnya sebelum kejadian malam itu.
Tapi Gary Mathias ada masalah dadah.
Dia ada pengalaman yang buruk dalam tentera.
Dia tiba-tiba naik radang.
Satu-satunya penjelasan yang saya boleh percaya
ialah psikosis Gary telah kembali
dan entah bagaimana dia telah memujuk mereka
dan mengatakan ini tindakan yang betul.
Apa agaknya motif orang lain
untuk memujuk lima orang lelaki
mendaki jauh ke dalam hutan dan mati di kabin Perkhidmatan Hutan.
Skizofrenianya dengan mudah dijadikan alasan.
Tapi tiada bukti Gary pernah buat begini.
Kalau mereka boleh pergi ke Chico tanpa sebarang masalah,
hadiri perlawanan bola keranjang tanpa sebarang masalah,
pergi ke Kedai Behr tanpa sebarang masalah,
kenapa nak salahkan Gary? Saya tak percaya.
Kalau dia tak makan ubat, dia tak boleh berfungsi sendiri.
Jadi, kalau dia tak makan ubat, ayah saya takkan lepaskan dia pergi.
Tamat.
Penguat kuasa undang-undang tak layan abang saya dengan adil.
Mereka menilainya.
Anda orang pertama dalam 45 tahun yang bertanya soalan kepada saya.
Tiada sesiapa di jabatan polis.
Tiada siapa daripada pihak media.
Tapi tiada siapa pernah minta pendapat saya.
Saya tak tahu apa yang berlaku kepada dia.
Itu yang mengganggu saya.
Saya perlu tahu dia di mana.
Lebih 40 tahun selepas mereka hilang,
satu persoalan penting menghantui kes ini.
Apa yang berlaku kepada Gary Mathias?
MUNGKINKAH GARY MATHIAS MASIH HIDUP?
Saya tak pasti apa yang berlaku kepada Gary Mathias.
Ibu kami ada bar di Lembah Browns.
Setahun selepas mayat-mayat ditemui,
saya baru habis kerja, bar kami penuh.
Bangku bar ketiga dari hujung, ada seorang lelaki.
Kami berpandangan, lelaki itu Gary Mathias.
Saya masuk melalui pintu buaian di belakang bar.
Saya beritahu mak, "Gary Mathias di hujung bar."
Mak kata, "Awak yakin?" Saya jawab, "Ya."
Saya hubungi Jabatan Syerif.
Gary pandang kami, dia melompat dan lari.
Kami tak dapat tangkap dia.
Orang beritahu saya dia dilihat di Montgomery Ward,
Restoran Denny, tempat letak kereta 7-Eleven, saya keliru.
Tuhan hukum saya jika saya silap.
Ada seorang lelaki yang memandu di kawasan Plumas pada tahun 1979
yang mendakwa Gary Mathias menumpangnya.
Tapi keterangan itu tiada
dalam fail Jabatan Syerif Daerah Yuba.
Ada beberapa laporan yang mengatakan Gary Mathias telah dikesan
atau dilihat selepas mayat-mayat itu ditemui.
Kedua-duanya di dalam dan di luar kawasan. Laporan dari negeri lain pun ada.
Tiada apa yang kami dapat buktikan.
Saya boleh beritahu pendapat saya.
Tapi saya tak rasa Gary Mathias sampai ke kabin itu.
Semasa saya membesar di Marysville,
ada beberapa keluarga yang agak merbahaya di sini.
Pembuli di bandar itu keluar masuk penjara sepanjang hidupnya.
Saya pernah nampak dia buat jenayah.
Lelaki yang menakutkan.
Ada khabar angin yang mengatakan...
pembuli ini dan sekumpulan orang
bermusuh dengan Gary Mathias dan membalas dendam ke atas mereka.
Mereka mulakan sesuatu dengan abang saya.
Gary Mathias pertahankan dia.
Mereka pukul Gary Mathias dengan teruk
dan campakkan dia dari atas Jambatan Oroville.
Kemudian mereka berempat diarahkan memandu di jalan itu
dan menakutkan mereka supaya mereka tak turun ke bawah.
Mungkin salah seorang daripada mereka membawa kasut Gary Mathias ke kabin itu.
Sebab itu hanya ada empat pasang tapak kaki yang mendaki bukit itu.
Saya dapat rasa...
abang saya yang balut Ted dengan cadar itu.
Abang saya takkan tinggalkan Ted sendirian, kalau dia masih hidup.
Tentu ada orang di dalam kabin itu yang menjaga Ted.
Saya percaya orang itu abang saya, Gary.
Saya rasa dia dan Jackie pergi mencari bantuan.
Tapi Gary hidup berminggu-minggu tanpa ubat.
Rasanya ada sedikit masa berbaki sebelum dia mula hilang akal.
Saya rasa dia sesat dan cuaca masih sejuk.
Saya percaya dia tak berjaya keluar dari sana sama seperti yang lain.
Sesiapa yang pernah uruskan kes begini ingin tahu.
Setiap kali saya membaca laporan itu,
sentiasa ada nuansa kecil yang mempengaruhi minda saya.
Saya yakin dalam 17 kilometer pertama daripada kereta itu,
Madruga atau Sterling kepenatan, itu simptom pertama hipotermia.
Mereka berkawan rapat.
Kalau seorang tewas, yang lain akan kekal di situ
dan mereka lenyap bersama-sama.
PERKHEMAHAN DANIEL ZINK
Mereka bertiga menjaga satu sama lain, jadi mereka ditakdirkan untuk teruskan.
Mayat Jackie Huett ditemui di sepanjang jalan itu.
Saya rasa dia tak sampai ke kabin itu.
Ted Weiher, kami tahu dia berjaya sampai ke sana.
Saya rasa Gary Mathias pun berjaya sampai juga.
Saya rasa dia ada di sana sehingga Ted mati
berdasarkan cara dia dibedung.
Mungkin dia ambil kasut yang lebih elok untuk keluar dari situ
dan nampaknya tak dapat pergi jauh.
Anda cuma boleh buat spekulasi.
Anda boleh jawab satu soalan, tapi 20 soalan akan muncul.
Satu-satunya permintaan saya, tolonglah cari mayatnya.
Dia mesti pulang.
Saya tak percaya pada penamat.
Tapi selagi ada kerusi kosong di meja itu, tiada apa yang selesai.
Mengetahui keadaan mereka dan ketakutan yang mereka rasai,
hati saya bagai disiat-siat.
Tak boleh tolong mereka?
Mereka pun manusia juga.
Ya, semuanya.
Saya tak ingat
apa kata-kata terakhir saya kepada abang saya.
Saya harap, "Saya menyayangi awak."
Mereka lemah.
Bagaimana perkara ini boleh berlaku kepada mereka?
Mungkin Ted akan tinggal dengan saya
kalau dia masih hidup.
Ya, saya rasa dia tak boleh hidup sendiri.
Tak, dia akan tinggal dengan sesiapa yang ada makaroni dan keju yang banyak.
Dia akan bersama seseorang yang mengenali dan menyayangi,
menjaga dia, itulah yang kami buat.
Keluarga kami sangat rapat.
Kami tak berpeluk dan ucapkan perkataan sayang itu.
Kali pertama ayah saya beritahu yang dia sayangkan saya...
adalah pada hari abang saya ditemui.
Tapi kami tahu kami saling menyayangi.
Kami masih mahukan jawapan.
ORANG HILANG
Mereka dianggap sebagai tidak cekap, itu tidak adil.
Ada sesuatu yang membawa mereka ke gunung di mana mereka mati.
Anda tak tahu apa mereka buat dan apa yang berlaku malam itu.
Di mana mereka tinggalkan kereta dalam kegelapan di tepi jalan...
Anda datang ke sini dan kes ini buat anda lebih keliru.
DUA LAGI MAYAT DITEMUI
Mereka tak boleh buktikan adanya perbuatan khianat dan sebaliknya.
Apa sebenarnya yang berlaku kepada Lima Sekawan Daerah Yuba
pada malam 24 Februari 1978,
mungkin menjadi misteri selamanya.
Hampir 50 tahun kemudian, kebenaran masih belum terungkap.
Boleh awak bayangkan mereka berdiri di penjuru jalan sambil minum,
- melambai kepada semua orang? - Ya, melambai.
Semua orang melambai kembali.
Seseorang di luar sana tahu
apa yang berlaku kepada mereka.
Semoga ada keadilan.
JIKA ANDA ADA MAKLUMAT TAMBAHAN
SILA HUBUNGI JABATAN SYERIF DAERAH YUBA DI TALIAN (530) 749-7777.
Terjemahan sari kata oleh GG